
Nr. 542


AVIZ

asupra propunerii legislative privind modificarea Legii nr. 84 din 24 iulie 1995, Legea învăţământului
Cu adresa nr. PL.x. 574 din 4 septembrie 2006, Biroul Permanent conform art. 95 din Regulamentul Camerei Deputaţilor, republicat, a sesizat pentru examinare şi avizare, Comisia pentru buget, finanţe şi bănci cu propunerea legislativă privind modificarea Legii nr. 84 din 24 iulie 1995, Legea învăţământului.

In urma examinării propunerii legislative privind modificarea Legii nr. 84 din 24 iulie 1995, Legea învăţământului în şedinţa din  13.09.2006, Comisia, cu unanimitate de voturi, propune ca acesta să fie supus spre dezbatere şi adoptare cu următoarele amendamente:

	Nr.

crt.
	Text iniţial
	Text propus de Comisie

(autorul amendamentului)
	Motivare

	1.
	
	După alineatul (1) a articolului 158 se introduce un alineat nou, alin.(11) cu următorul cuprins:
„(11) Prin excepţie de la prevederile alin. (1) în învăţământul preuniversitar din mediul rural formaţiunile de studiu cuprind grupe, clase sau ani de studiu, după cum urmează:
a) grupa pentru copii cu vârste până la 3 ani cuprinde, în medie, 10 preşcolari, dar nu mai mult de 15; 

b) grupa pentru copii cu vârste peste 3 ani cuprinde, în medie, 15 preşcolari, dar nu mai puţin de 10 şi mai mult de 20;
c) clasa din învăţământul gimnazial are în medie 20 de elevi, dar nu mai puţin de 10 şi nu mai mult de 25; 

d) clasa din şcoala de arte şi meserii, anul de completare şi învăţământul liceal, precum şi anul de studiu din învăţământul postliceal are în medie 20 elevi, dar nu mai puţin de 10 şi nu mai mult de 25;”

	Pentru a se preveni desfiinţarea de clase şi şcoli din mediul rural.

